
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra Legii pentru aprobarea Programului carne de porc din fermele românești, trimisă cu adresa nr. PLx.178/2017, Camera Deputaţilor fiind Cameră decizională. 
În raport cu obiectul şi conținutul său, Legea face parte din categoria legilor ordinare.

	PREŞEDINTE,

Bogdan – Iulian HUŢUCĂ
	PREŞEDINTE,

Adrian-Ionuț CHESNOIU

RAPORT COMUN 
asupra Legii pentru aprobarea Programului carne de 

porc din fermele românești
În conformitate cu prevederile art. 70 din Regulamentul Camerei Deputaților, republicat, cu modificările ulterioare, Plenul Camerei Deputaților a hotărât trimiterea spre reexaminare Comisiei pentru buget, finanțe și bănci şi Comisiei pentru agricultură, silvicultură, industrie alimentară şi servicii specifice a Legii pentru aprobarea Programului carne de porc din fermele românești (PLx. 178/2017).
Conform prevederilor art.75 din Constituția României, republicată, şi ale art.91 din Regulamentul Camerei Deputaților, republicat, cu modificările ulterioare,  Camera Deputaților este Cameră decizională.
Senatul, în calitate de primă Cameră sesizată, a adoptat Legea pentru aprobarea Programului carne de porc din fermele românești, în ședința din 7 noiembrie 2017.

Prin această Lege se urmărește instituirea unei ajutor de stat pentru producătorii din sectorul porcinelor, implementarea urmând a se realiza după primirea deciziei Comisiei Europene de acordare a ajutorului de stat.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare,  comisiile au lucrat în ședințe separate. Astfel, Comisia  pentru agricultură, silvicultură, industrie alimentară şi servicii specifice  a avut ședința în data de 17 martie 2021, iar Comisia pentru buget, finanţe şi bănci  în ziua de 30 martie 2021.
La ședințele celor două comisii deputații, membrii ai acestora, și-au înregistrat prezența conform listelor proprii de prezență.
La şedinţa Comisiei pentru agricultură, silvicultură, industrie alimentară și servicii specifice a participat, în calitate de invitat, domnul Gheorghe Ștefan,  secretar de stat  în cadrul Ministerului Agriculturii și Dezvoltării Rurale.
La şedinţa Comisiei pentru buget, finanțe şi bănci a participat, în calitate de invitat, din partea Ministerului Agriculturii și Dezvoltării Rurale, domnul Mihai Neagu – consilier superior.
Reprezentanții Ministerului Agriculturii şi Dezvoltării Rurale au informat membrii celor două Comisii despre avizul negativ al Comisiei Europene asupra acestei inițiative legislative.
În consecință, deputații celor două Comisii, au hotărât, cu majoritate de voturi, să propună plenului Camerei Deputaților raportul comun de respingere a Legii pentru aprobarea Programului carne de porc din fermele românești.
În raport cu obiectul şi conținutul său, Legea face parte din categoria legilor ordinare.

	PREŞEDINTE,

Bogdan – Iulian HUŢUCĂ 


	PREŞEDINTE,
Adrian-Ionuț CHESNOIU

	SECRETAR,

Iulius Marian FIRCZAK
	SECRETAR,
Constantin BÎRCĂ


	Şef serviciu

Giorgiana Ene

Consilier parlamentar

Vasilica Popa
	Şef serviciu

Anton Păştinaru
Consilier parlamentar

Dr.Gabriela Ciurea


2

